Sebastiano Ricci

Sebastiano Ricci (Belluno, 1659ko abuztuaren 1a - Venezia, 1734ko maiatzaren 15a) italiar margolaria izan zen. Veneziako eskolako barroko berantiarrekoa izan zen.

Federico Cervelliren ikaslea izan zen Venezian. Amodio istilu baten ondoren espetxeratu zuten. 1682an Boloniara joan eta enkarguak jasotzen hasi zen. 1688an emaztea eta alaba utzi eta Turinera ihes egin zuen Giovanni Peruzzini margolariaren alabarekin. Espetxeratu eta ia exekutatu egin zuten. Ranuccio Parmakoa dukearen babesa jaso zuen, eta soldata eta ostatua eman zizkion. Dukea hil ondoren, Milanera joan zen 1695ean, eta, ondoren, Venezian, Florentzian, Erroman, Parisen eta Turinen aritu zen lanean.

 Iruditegia 

 Kanpo estekak 

Kategoria:XVII. mendeko Italiako margolariak
Kategoria:XVIII. mendeko Italiako margolariak
Kategoria:Barrokoko margolariak
Kategoria:Mitologiaren margolariak